मुंबई. वीरेंद्र सहवाग ने इसी साल सितंबर में रिटायरमेंट लिया था। उसके बाद से वे एक-एक कर अपने क्रिकेट करियर के राज खोल रहे हैं। उन्होंने एक इंटरव्यू में अपनी ताबड़तोड़ बैटिंग के बारे में कहा, "ये सब सचिन और सौरव गांगुली की वजह से संभव हो सका। उन दोनों ने ही मेरे करियर को बढ़ाने में अहम रोल निभाया।"
डेब्यू मैच में एक रन पर ही हो गया आउट
सहवाग ने बताया, "मैंने पाकिस्तान के खिलाफ 1999 में मोहाली में वनडे डेब्यू किया। सिर्फ एक रन के निजी स्कोर पर आउट हो गया। शाहिद नजीर की बॉल पर एज लगी और एक रन मिल गया। इसके बाद अगले ओवर में शोएब की बॉल तो समझ ही नहीं आई। मैं एलबीडब्ल्यू हो गया। इस मैच में 3 ओवर भी मैंने डाले, लेकिन 35 रन खर्च कर दिए।"
सौरव ने अकेले में क्या कहा?
- सहवाग ने बताया कि इसके बाद सौरव गांगुली ने मुझे अकेले में ले जाकर कहा- अगर तुम्हें टीम से ड्रॉप किया जाता है तो इतना स्कोर करना कि टीम में वापसी हो सके।
- ड्रॉप होने के बाद डोमेस्टिक क्रिकेट में 2000-01 में मैंने 58 की एवरेज से 757 रन बनाए।
- साउथ अफ्रीका टूर के लिए मुझे टीम इंडिया में फिर शामिल कर लिया गया।
पिच पर सचिन ने क्या दी सलाह?
- टूर पर पहले ही मैच में भारत के 68 रन पर 4 विकेट गिर गए थे।
- जब मैं पहुंचा तो सचिन क्रीज पर थे। उन्होंने मुझसे कहा-गुदगुदी हो रही है पेट में?
- मैंने कहा-वो सब छोड़ो सर। ये बताओ क्या हो रहा है पिच पर?
- सचिन ने कहा- बाउंसर से बचना। मैंने वैसा ही किया और 105 रन बनाए।
आगे की स्लाइड्स में जानें, क्यों सचिन ने वीरू से कहा- सिक्स मारोगे तो बैट से मारूंगा?
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva